b'\n_START_ARTICLE_\nStudio Mi\n_START_PARAGRAPH_\nStudio Mi je uveljavljena slovenska ogla\xc5\xa1evalska in produkcijska hi\xc5\xa1a, katere glavna dejavnost je izdelovanje televizijskih oglasov in dokumentarcev._NEWLINE_V agenciji, ki je bila ustanovljena leta 1985, v \xc4\x8dasu, ko so se v Sloveniji oblikovala prva podjetja, namenjena izklju\xc4\x8dno ogla\xc5\xa1evanju, so ustvarili \xc5\xa1tevilne slogane, ki so se trdno zasidrali v zavest porabnikov, kot na primer\xc2\xa0\xc2\xbbDoma\xc4\x8de\xc2\xab\xc2\xa0(Celjske mesnine),\xc2\xa0\xc2\xbbDr\xc5\xbei? Dr\xc5\xbei.\xc2\xab\xc2\xa0(Neostik),\xc2\xa0\xc2\xbbJo\xc5\xbee po\xc5\xbeen\xc2\xab\xc2\xa0(RTC Krvavec) ter\xc2\xa0\xc2\xbbNi\xc4\x8d \xc4\x8dakat, hitro sre\xc4\x8dko kupit\xc2\xab\xc2\xa0(\xc5\xa0portna loterija).'